Mosonmagyaróvár Nagytérségi Hulladékgazdálkodási Önkormányzati Társulás Társulási Tanács Elnökétől

*7. sz. napirend*

**ELŐTERJESZTÉS**

**a Társulási Tanács 2023. december 11-i ülésére**

**Tárgy:** Eszközbeszerzések lebonyolítása

**Előterjesztő:** Dr. Árvay István elnök

|  |
| --- |
| Előkészítő szervezeti egység (név, szignó): Kisalföldi Hulladékgazdálkodási Nonprofit Kft. |
| Készítette: Hancz Attila ügyvezető  Czinderné dr. Hegedüs Éva térségi koordinátor – Mosonmagyaróvári Polgármesteri Hivatal |
| Pénzügyi fedezetet igényel, a Társulás 2023. évi költségvetésének tartalék során rendelkezésre áll. |
| Törvényességi szempontból kifogást nem emelek, beterjesztésre alkalmas: |
| Fehérné dr. Bodó Mariann címzetes főjegyző |

A napirendet **nyilvános** ülésen javasolt tárgyalni, a határozat elfogadásához **egyszerű** többség szükséges.

Tisztelt Társulási Tanács!

A hulladékról szóló 2012. évi CLXXXV. törvény (továbbiakban: „Ht.”) 2023. július 1. napjától hatályos 2. § (1) bekezdés 26b. és 26c. pontjai szerinti kötelező jelleggel igénybe veendő hulladékgazdálkodási résztevékenység ellátása magában foglalja többek között a hulladékgazdálkodási létesítmények folyamatos fenntartásának és üzemeltetésének kötelezettségét.

Ennek érdekében a MOHU MOL Hulladékgazdálkodási Zrt., mint Koncessziós Társaság és a Kisalföldi Kommunális Hulladékgazdálkodási Nonprofit Kft, mint Létesítmény Üzemeltető között szolgáltatási szerződés (továbbiakban: „Létesítmény Üzemeltetési Szerződés”) jött létre.

A szerződés melléklete a Mosonmagyaróvár Nagytérségi Hulladékgazdálkodási Önkormányzati Társulás és a Kisalföldi Hulladékgazdálkodási Nonprofit Kft. közötti bérleti szerződés, melynek mellékletei tartalmazzák a Kisalföldi Nkft. által a feladat ellátásához szükséges, Társulástól bérelt eszközöket.

A MOHU MOL Zrt-vel, majd a GYHG Győri Kommunális Hulladékgazdálkodási Közszolgáltató Nonprofit Kft.-vel kötött régiókoordinátori közreműködési (hulladékgyűjtés, szállítás) szerződésekben foglaltak teljesítéséhez elengedhetetlen eszközbeszerzések lebonyolítása. A koncesszori működés tapasztalatai alapján a Kisalföldi Nkft. ügyvezetőjének tájékoztatása szerint az alábbi eszközök beszerzése válik szükségessé. A feltüntetett árak tájékoztató jellegűek.

Vegyes hulladék szállításhoz:

Tömörítő lapos hulladékgyűjtő jármű min. 20 m3-es felépítménnyel

3 db 100.000.000 Ft/darab

Vegyes hulladék szállításhoz, hulladékudvari és lakossági kiskonténeres szállításhoz:

1 tengelyes láncos konténerszállító autó

1 db 70.000.000 Ft/darab

Kezelőmű (anyagmozgatáshoz):

Kitológémes rakodógép

1 db 50.000.000 Ft/db

**Eszközök beszerzésének költsége megközelítőleg 420 millió Ft-ot tesz ki. Mivel a meglévő eszközök a Társulás tulajdonát képezik, ezért célszerű a fenti eszközöket a Társulásnak beszereznie, majd a bérleti szerződés módosításával a beszerzett eszközök értékcsökkenése alapján a bérleti díj módosításra kerülne.** A tervezett kiadások fedezete a Társulás tartalékából történő beruházási kiadásokra történő átcsoportosítással rendelkezésre áll.

Az eszközök értéke eléri a közbeszerzési értékhatárt, így azok beszerzése közbeszerzési eljárás lefolytatásával történhet meg.

Tisztelt Társulás Tanács, kérjük az előterjesztés megtárgyalását és elfogadását.

Mosonmagyaróvár, 2023. december 6.

Dr. Árvay István s.k.

elnök

**Határozati javaslat:**

**…./2023. (XII.11.) TT határozat**

1. A Mosonmagyaróvár Nagytérségi Hulladékgazdálkodási Önkormányzati Társulás Társulási Tanácsa felhatalmazza az elnököt, hogy a Kisalföldi Kommunális Hulladékgazdálkodási Nonprofit Kft. ügyvezetőjének kérése szerint a következő eszközöket a Mosonmagyaróvár Nagytérségi Hulladékgazdálkodási Önkormányzati Társulás beszerezze:

Vegyes hulladék szállításhoz:

Tömörítő lapos hulladékgyűjtő jármű min. 20 m3-es felépítménnyel

3 db 100.000.000 Ft/darab

Vegyes hulladék szállításhoz, hulladékudvari és lakossági kiskonténeres szállításhoz:

1 tengelyes láncos konténerszállító autó

1 db 70.000.000 Ft/darab

Kezelőmű (anyagmozgatáshoz):

Kitológémes rakodógép

1 db 50.000.000 Ft/db

Az eszközbeszerzéshez szükséges forrás várható költsége bruttó 420 millió Ft, mely a Társulás 2023-as költségvetésében a tartalékról történő beruházási kiadásokra történő átcsoportosítással rendelkezésre áll.

1. A Társulás Társulási Tanácsa felhatalmazza az elnököt a közbeszerzéssel kapcsolatos jognyilatkozatok megtételére, és utasítja a 2023. évi költségvetési határozat következő módosítása során az előirányzat átcsoportosítás átvezetésére a 2/2023. (II.07.) társulási határozatban.

Felelős: Dr. Árvay István elnök

Határidő: folyamatos